CELEX: 62016TB0524
Language: el
Date: 2019-02-15 00:00:00
Title: Υπόθεση T-524/16 R: Διάταξη του Αντιπροέδρου του Γενικού Δικαστηρίου της 15ης Φεβρουαρίου 2019 — Aresu κατά Επιτροπής (Ασφαλιστικά μέτρα — Υπαλληλική υπόθεση — Υπάλληλοι — Μεταρρύθμιση του ΚΥΚ της 1ης Ιανουαρίου 2014 — Μειωμένος αριθμός ημερών ετήσιας άδειας — Αντικατάσταση της οδοιπορικής άδειας από άδεια χώρας καταγωγής — Αίτηση λήψεως προσωρινών μέτρων — Έλλειψη επείγοντος)

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/45
            
         
      Διάταξη του Αντιπροέδρου του Γενικού Δικαστηρίου της 15ης Φεβρουαρίου 2019 — Aresu κατά Επιτροπής
      (Υπόθεση T-524/16 R)
      (Ασφαλιστικά μέτρα - Υπαλληλική υπόθεση - Υπάλληλοι - Μεταρρύθμιση του ΚΥΚ της 1ης Ιανουαρίου 2014 - Μειωμένος αριθμός ημερών ετήσιας άδειας - Αντικατάσταση της οδοιπορικής άδειας από άδεια χώρας καταγωγής - Αίτηση λήψεως προσωρινών μέτρων - Έλλειψη επείγοντος)
      (2019/C 131/52)
      Γλώσσα διαδικασίας: η γαλλική
      
         Διάδικοι
      
      
         Αιτών: Antonio Aresu (Βρυξέλλες, Βέλγιο) (εκπρόσωπος: M. Velardo, δικηγόρος)
      
         Καθής: Ευρωπαϊκή Επιτροπή (εκπρόσωποι: G. Gattinara και F. Simonetti)
      
         Παρεμβαίνοντα υπέρ της καθής: Ευρωπαϊκό Κοινοβούλιο (εκπρόσωποι: E. Taneva και M. Ecker) και Συμβούλιο της Ευρωπαϊκής Ένωσης (εκπρόσωποι: M. Bauer και R. Meyer)
      
         Αντικείμενο
      
      Αίτηση βάσει των άρθρων 278 και 279 ΣΛΕΕ με αίτημα, αφενός, την αναστολή εκτελέσεως της αποφάσεως περί μειώσεως του αριθμού των ημερών συμπληρωματικής άδειας που δικαιούται ο προσφεύγων από πέντε σε 2,5 ημέρες βάσει του άρθρου 7 του παραρτήματος V του Κανονισμού Υπηρεσιακής Καταστάσεως (ΚΥΚ) των υπαλλήλων της Ευρωπαϊκής Ένωσης, όπως τροποποιήθηκε με τον κανονισμό (ΕΕ, Ευρατόμ) 1023/2013 του Κοινοβουλίου και του Συμβουλίου, της 22ας Οκτωβρίου 2013 (ΕΕ 2013, L 287, σ. 15), και, αφετέρου, τη λήψη προσωρινών μέτρων με σκοπό να επιτραπεί στον προσφεύγοντα να λαμβάνει, προσωρινώς, τον ίδιο αριθμό ημερών συμπληρωματικής άδειας που δικαιούνταν ως οδοιπορική άδεια προ της 1ης Ιανουαρίου 2014, και δη αναδρομικώς από 1ης Ιανουαρίου 2014 έως την έκδοση αποφάσεως στην υπόθεση της κύριας δίκης ή έως την ημερομηνία συνταξιοδοτήσεως του προσφεύγοντος, αν αυτή προηγηθεί της εκδόσεως της εν λόγω αποφάσεως.
      
         Διατακτικό
      
      Ο Αντιπρόεδρος του Γενικού Δικαστηρίου διατάσσει:
      
                  1)
               
               
                  
                     Απορρίπτει την αίτηση ασφαλιστικών μέτρων.
                  
               
            
                  2)
               
               
                  
                     Επιφυλάσσεται ως προς τα δικαστικά έξοδα.